इस खबर को सुनने के बाद उनके परिजनों और मित्रों का सिर गर्व से ऊंचा हो गया है। वाइट हाउस में अंशदीप का चयन पहले ही कर लिया गया था, लेकिन सिख होने के नाते वह पगड़ी पहनते हैं। अमरीकी प्रोटोकॉल के चलते उन्हें ड्यूटी पर तैनात नहीं किया गया था। दरअसल अमरीकी प्रोटोकॉल के तहत यह प्रावधान किया गया है कि राष्ट्रपति की सुरक्षा में शामिल होने वालों का पहनावा सामान्य होना चाहिए। जब अंशदीप से उनकी पगड़ी को लेकर आपत्ति जताई गई, तो उन्होंने पगड़ी उतारने के बजाय अमरीकी कोर्ट का दरवाजा खटखटाया, जिसमें उन्हें सफलता भी मिली। कोर्ट ने इस मामले पर फैसला सुनाते हुए कहा कि उनके अधिकारों का बचाव किया जाए और अंशदीप को जितनी जल्दी हो सके सुरक्षा दस्ते में बहाल किया जाए।